**KLAIPĖDOS „SAULĖTEKIO“ PROGIMNAZIJA**

**DAIVOS VILKĖS**

**2020 METŲ VEIKLOS ATASKAITA**

2021-01-20 Nr. 1

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant Klaipėdos „Saulėtekio“ progimnazijos (toliau – Progimnazijos) 2020–2022 metų strateginį ir 2020 metų veiklos planus, buvo siekiama užtikrinti mokinių švietimo paslaugų, ugdymo(si) kokybę, tikslingai panaudojant savivaldybės biudžeto ir valstybės lėšas. Strateginių tikslų siekiama orientuojantis į prioritetines veiklos sritis: mokymosi pagalbos įvairių gebėjimų mokiniams stiprinimą, taikant kiekvieno mokinio pažangos matavimo sistemą; bendruomenės lyderystės gebėjimų didinimą; pozityvios emocinės aplinkos, lemiančios gerą mokinių ir mokytojų savijautą, kūrimą. 2020 metais didesnis laiko tarpas skirtas mokymui(si) nuotoliniu būdu, ypač daug dėmesio skirta kiekvieno vaiko pažangai: kas savaitę klasės vadovai su dalykų mokytojais aptardavo mokinių mokymąsi, pasiekimus, iškilusias problemas. Buvo tariamasi ir ieškoma naujų veiksnių, lemiančių geresnę individualią vaiko pažangą. Mokiniams, patiriantiems nuotolinio mokymosi sunkumų, pagalbą teikė klasių vadovai, socialinė pedagogė, logopedė, psichologė, specialieji pedagogai, mokytojų padėjėjai.2020 metais pasiekti geri švietimo paslaugų kiekybiniai ir kokybiniai pokyčiai. 2020-09-01duomenimis Progimnazijoje mokėsi 329 mokinys (2019 m. – 307; 2018 m. – 249), užtikrintas nenutrūkstamas pradinis ir pagrindinis ugdymas. Ugdymo programas įgyvendino 42 pedagogai, t. y. 23,24 etato (2019 m. – 21,20; 2018 m. – 15,94 etato), dirbo 22 nepedagoginiai darbuotojai (21,73 etato). Įgyvendinta 18 neformaliojo vaikų švietimo programų. 2020 metų veiklos plano įgyvendinimo kokybę rodo mokinių pasiekimai. Visi 1-4 klasių mokiniai 100 proc. baigė atitinkamą pradinio ugdymo programą, 5-8 klasių – 97 proc., viena mokinė palikta kartoti kurso 7 klasėje; 5-8 klasėse mokinių, pasiekusių aukštesnį lygį, padidėjo 2,3 proc.Įgyvendinant pirmąjį strateginio plano tikslą, susidurta su netikėtumais, dar nepatirta situacija, kai per dvi savaites reikėjo visiškai pakeisti nusistovėjusią mokymo(si) patirtį ir pasiruošti kokybiškam nuotoliniam mokymui(si). Pasiruošimo metu išryškėjo mokytojai lyderiai, kurie kūrė mokymosi erdves, dalinosi patirtimi ir mokė kolegas, vyko kūrybinės dirbtuvės. Išanalizavus pirmojo nuotolinio mokymosi etapo problemas, atsižvelgus į šalies rekomendacijas, buvo priimtas sprendimas nuo 2020–2021 mokslo metų nuotolinio mokymo(si) metu naudoti elektroninį dienyną „Mano dienynas“ bei virtualią mokymosi aplinką „Microsoft Office 365“, „Microsoft Teams“. Nuo birželio mėnesio vyko trys mokymosi sesijos, kuriose dalyvavo visi Progimnazijos pedagogai, administracija. Visą laiką dalijamasi gerąja darbo patirtimi, įkeliama į mokymosi kanalus nuorodų, pavyzdžių, vyksta nuolatinis mokytojų mokymasis.Progimnazija atvira pokyčiams: nuo 2020 metų rugsėjo 1-os dienos 2-3 klasėse įgyvendinama informatikos ir technologinės kūrybos mokymo(si) programa „TeachersLeadTech“, 5-os klasės mokiniams sudaryta galimybė rinktis pasirenkamąjį dalyką „Verslumo ugdymas“, nuo 5-os klasės pradėtas vykdyti diferencijuotas anglų kalbos ugdymas, 5-8 klasėse mokiniams sudarytos sąlygos įvairiapusiškesniam matematinių gebėjimų ugdymuisi. Organizuotos patyriminio ugdymo dienos bei savaitės suteikė galimybę mokiniams įgytas žinias pritaikyti praktikoje, sudaryta galimybė rinktis įvairesnių neformaliojo švietimo veiklų. Progimnazijos literatai išleido kasmetinį kūrybos laikraštį „Spindulys“, 3b klasė sėkmingai dalyvavo respublikiniame projekte „Olimpinis mėnuo“ ir laimėjo specialių prizą; laimėta atranka ir pradėtas įgyvendinti Britų tarybos kultūrinių ryšių programos projektas „Tyrinėjimo menas“, kuriame dalyvauja 6b klasės mokiniai ir Progimnazijos pedagogai.Įgyvendinant antrąjį strateginį tikslą – užtikrinti saugią, sveiką ir šiuolaikinius ugdymo(si) reikalavimus atitinkančią aplinką – susidurta su finansinėmis problemomis. Nors Klaipėdos miesto savivaldybės skirtomis lėšomis suremontuotas vienas koridorius ir laiptinė, įrengti keturi nauji sanitariniai mazgai bei suremontuotas sporto salės stogas, daugelis ugdymo patalpų neatitinka šiuolaikinės ugdymosi aplinkos reikalavimų. Direktoriaus iniciatyva pradėtas tvarkyti priestato cokolinis aukštas, pradėtas įrenginėti gamtamokslinio ugdymo kabinetas, nupirktas interaktyvus SMART ekranas, nauji baldai. Kasmet didėjant mokinių skaičiui, didėja naujų vadovėlių poreikis, būtina pakeisti senus, nebeatitinkančius šių dienų reikalavimų vadovėlius. Pradėta atnaujinti pradinių klasių, 5-8 kl. anglų kalbos vadovėlių fondą. Iš Valstybės gauti 45 kompiuteriai, iš Klaipėdos miesto savivaldybės – išmanioji klasė, tačiau tai tik iš dalies išsprendė informacinių kompiuterinių priemonių trūkumą. Būtina atnaujinta informacinių technologijų kabinetą, trūksta interaktyvių ekranų, kompiuterių mokytojų darbo vietose. Šio tikslo įgyvendinimui prireiks dar ne vienerių metų.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys(toliau – užduotys) | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti kokybišką Progimnazijos veiklą | 1. Organizuoti įstaigos veiklą taip, kad nebūtų nustatyta pažeidimų dėl Progimnazijos ir vadovo veiklos.2. Gebėti tinkamai naudoti skirtus asignavimus, vadovaujantis teisės aktais, reglamentuojančiais įstaigos finansinę veiklą | 1. Įstaigoje nenustatyta pažeidimų.2. Įstaigoje užtikrintas tinkamas (laiku ir kt.) finansinių dokumentų pateikimas.3. Įstaigoje skirti asignavimai naudojami pagal teisės aktų reikalavimus | 1. Įstaigoje nenustatyta pažeidimų.2. Įstaigoje užtikrintas tinkamas (laiku ir kt.) finansinių dokumentų pateikimas.3. Progimnazijai skirti asignavimai naudoti teisės aktų nustatyta tvarka. 4. Progimnazija finansinius metus pabaigė be kreditorinių įsiskolinimų. |
| 1.2. Pagerinti Progimnazijos mikroklimatą | Visų darbuotojų savijautos vertinimas | 1. Atliktos 2 apklausos dėl darbuotojų savijautos Progimnazijoje (vasario mėn. irgruodžio mėn.).2. Teigiamas mikroklimato vertinimo pokytis (atlikus pirmąją apklausą, lyginant ją su antrąja).3. 50 proc. pedagoginių darbuotojų dalyvauja priimant sprendimus Progimnazijos veiklos klausimais | 1. Atliktos dvi apklausos:1.1. Psichologinio klimato Klaipėdos „Saulėtekio“ progimnazijoje tyrimo ataskaita 2020-06-25.1.2. Klaipėdos „Saulėtekio“ progimnazijos psichologinio klimato pakartotinio tyrimo ataskaita 2020-12-22.2. Neigiamas mikroklimato vertinimo pokytis. Visų tiriamųjų psichologinio klimato vertinimo rodiklis sumažėjo 0,31 balo. Visų psichologinių klimato vertinimo rodikliai aukštesni nei 3 balai (5 balų sistemoje).3. 60 proc. pedagoginių darbuotojų dalyvauja priimant sprendimus Progimnazijos veiklos klausimais.4. Inicijavau darbuotojų emocinės būsenos gerinimui 3-jų dalių internetinį seminarą (vebinarą) „Aukšta vidinė ir tarpasmeninė emocinė kultūra (EQ)“, kuriame dalyvavo dauguma Progmnazijos mokytojų.5. Pasirašyta sutartis su Klaipėdos miesto visuomenės sveikatos biuru ir vykdyta Progimnazijoje „Bendrojo ugdymo mokyklų darbuotojų gebėjimų visuomenės psichikos sveikatos srityje stiprinimo programa“. Dalyvavo 12 darbuotojų |
| 1.3. Įgyvendinti patyriminio ugdymo pasirinktą modelį | Pagerinti mokinių mokymosi motyvaciją, siejant teoriją su praktika | 1. 20 proc. padaugėjo veiklų, susijusių su patyriminiu ugdymu.2. 50 proc. mokytojų įsitraukė į patyriminio ugdymo veiklas | 1. Veiklos susijusios su patyriminiu ugdymu:1.1. „Vasario 16-osios alėja“ (pilietiškumo pamoka III aukšte).1.2. Pradinių klasių mokinių „Kaziuko mugė“.1.3. 2020 m. birželio 8-12 d. 5-8 klasių mokiniams organizuotas patyriminis mokymas.2. Įgyvendintas neformaliojo vaikų švietimo projektas „Klaipėdos kraštas – jūrinė valstybė“ 3. Patyriminio ugdymo veiklas organizavo bei vykdė apie 80 proc. pedagogų |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. |  |
| 2.2. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Karantino metu tinkamai organizuota veikla ir nuotolinio ugdymo(si) organizavimas | 1. Parengiau kartu su administracijos darbuotojais norminius dokumentus, reglamentuojančius įstaigos veiklą dėl situacijos susijusios su koronavirusu ir nuotolinio ugdymo proceso organizavimo: 2020-03-13 įsakymas Nr. V1-9; 2020-03-16 įsakymas Nr. V1-10; 2020-03-20 įsakymas Nr. V1-11; 2020-05-21; 2020-08-31 įsakymas Nr. V1-25; 2020-09-14 įsakymas Nr. V1-26; 2020-11-06 įsakymas Nr. V1-36; 2020-11-09 įsakymas Nr. V1-37; 2020-11-16 įsakymas Nr. V1-40.2. Parengta Klaipėdos „Saulėtekio“ progimnazijos pasirengimo nuotoliniam mokymui(si) 2020 metais įsivertinimo ataskaita ir pateikta Klaipėdos miesto savivaldybės administracijos Švietimo skyriui. Pateikti duomenys ataskaitoje leidžia daryti išvadą, kad nuotoliniam mokymui(si) Progimnazija pasiruošusi |
| 3.2. Inicijuotas neformaliojo vaikų švietimo projektas „Klaipėdos kraštas – jūrinė valstybė“ | 1. Kartu su pavaduotoja ugdymui parengiau neformaliojo vaikų ugdymo projektą „Klaipėdos kraštas – jūrinė valstybė“ .2. Klaipėdos miesto savivaldybės administracijos direktoriaus 2020-11-11 įsakymu Nr. AD1-1241 projekto įgyvendinimui paskirta 6400 Eur. 3. Projekto įgyvendinimui inicijavau paslaugos sutarčių sudarymą su trimis teikėjais.4. Projekto lėšos įsisavintos tinkamai |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai × |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio mąstymo ir pokyčių valdymo  |
| 7.2. Švietimo įstaigos struktūros, procesų, išteklių valdymo |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Gerinti asmeninę mokinių pažangą bei mokymosi pagalbos užtikrinimas | Mažinti patenkinamai besimokančiųjų mokinių skaičių. Gerinti mokinių lankomumą | 1. Bus sudaryta darbo grupė, parengsianti susitarimus, kaip tėvams ir mokytojams stebėti asmeninę mokinių pažangą bei kompetencijų ugdymą. Progimnazijoje bus susitarta dėl vieningų rodiklių siekiant besimokančiųjų asmenų individualios pažangos bei pradėta jų laikytis nuo mokslo metų pradžios.2. Bus sukurta mokinių mokymąsi bei mokymą stebinti sistema.3. Sumažės patenkinamai besimokančių mokinių skaičius 2 procentais. |
| 8.2. Skatinti ugdymo diferencijavimą, metodų įvairovę, siekiant geresnių ugdymosi pasiekimų | Išlaikyti bei gerinti mokinių mokymo bei mokymosi rezultatus per metodų įvairovę ugdymo metu bei veiklos diferencijavimą | 1. Skatinsiu, palaikysiu ir aktyviai dalyvausiu metodinėje veikloje „Kolega- kolegai“.2. 50 procentų pedagogų stebės bei reflektuos kolegų veiklas, kaip sekasi taikyti aktyvius mokimo(si) metodus.3. Inicijuosiu mokinių apklausą, kaip jie vertina mokymąsi, kai taikomi įvairūs mokymosi metodai, skirtingos užduotys.4. 2021–2022 m. m. ugdymo plane bus numatyti aiškūs susitarimai dėl aktyvių mokymo(si) metodų taikymo ir ugdymo(si) diferencijavimo |
| 8.3. Efektyvinti bendravimą ir bendradarbiavimą Progimnazijoje virtualios „Microsoft Teams“ pagrindu | Vykdomas efektyvus Progimnazijos bendruomenės narių komunikavimas „Microsoft Office 365“,„Microsoft Teams“ aplinkose. Sklandžiai organizuojami personalo valdymo ir mokinių ugdymo procesai | 1. Sukurta virtualios komunikavimo aplinkos struktūra ir pristatyta Progimnazijos bendruomenei.
2. Vykdomas dokumentų valdymas „Microsoft Office 365“, „Microsoft Teams“ aplinkose.
3. Visi mokytojai ir mokiniai ugdymo procese naudoja „Microsoft Office 365“ programos įrankius.
4. Patvirtinti „Microsoft Office 365“ programos taikymą ir asmens duomenų teisės apsaugą reglamentuojantys Progimnazijos dokumentai. Jie pristatyti bendruomenės nariams
 |

**9. Rizika, kuriai esant nustatytos užduotys gali būti neįvykdytos(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nauji teisės aktai, kurių įgyvendinimui Progimnazijoje reikės skirti daug laiko. |
| 9.2. Nenumatytos aplinkybės, keičiančios ugdymo proceso organizavimą |
| 9.3. Veiksniai, kurių negali įtakoti Progimnazija – Klaipėdos miesto savivaldybės tarybos ar administracijos darbas. Taip pat nepakankamas Progimnazijos finansavimas ir ugdymo bei ugdymo aplinkos, valdymo personalo trūkumas |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)